Prienų rajono savivaldybės tarybai

SPRENDIMO „DĖL SAVIVALDYBĖS NEKILNOJAMOJO TURTO NUOMOS VIEŠO KONKURSO BŪDU“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Išnuomoti viešo konkurso būdu Prienų rajono savivaldybei nuosavybės teise priklausantį nekilnojamąjį turtą, nurodytą sprendimo projekte.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris nustato, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, kuri nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba; Prienų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo ir vykdymo tvarkos aprašu ir Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintais Prienų rajono savivaldybės tarybos 2022 m. vasario 24 d. sprendimu Nr. T3-41, kurie reglamentuoja savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo bei vykdymo, nuomos kainos apskaičiavimo tvarką.

Laukiami rezultatai:

Priėmus sprendimo projektą bus organizuojamas sprendimo projekte nurodytos negyvenamosios patalpos viešas nuomos konkursas. Išnuomojus patalpą bus užtikrintas racionalus jos panaudojimas ir apsauga.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybei nuosavybės teise priklauso negyvenamasis pastatas – mokykla, esanti Trakelio g. 1A, Šilavoto k., Šilavoto sen., Prienų r. sav. Dalis mokyklos patalpų jau yra perduota panaudos teise bei išnuomota, tačiau dalis patalpų dar yra nenaudojamos. Atsižvelgiant į tai, tikslinga jas išnuomoti. Apskaičiuota 1 kv. m nuomos kaina 0,15 Eur, patalpų nuomos kaina mėnesiui 5,92 Eur, metams – 71,04 Eur. Kaina apskaičiuota vadovaujantis Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Prienų rajono savivaldybės tarybos 2022 m. vasario 24 d. sprendimu Nr. T3-41. Savivaldybės taryba gali kainą didinti arba mažinti. Siūlome kainą didinti iki 1,27 Eur už 1 kv. m, nuomos kaina 1 mėn. būtų 50,14 Eur.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt